title: Odluka (EU) 2015/422 Europskog parlamenta i Vijeća od 17. prosinca 2014. o aktivaciji Fonda solidarnosti Europske unije

text:
               13.3.2015

               HR

               Službeni list Europske unije

               L 68/47

         ODLUKA (EU) 2015/422 EUROPSKOG PARLAMENTA I VIJEĆA
   od 17. prosinca 2014.
   o aktivaciji Fonda solidarnosti Europske unije
   EUROPSKI PARLAMENT I VIJEĆE EUROPSKE UNIJE,
   uzimajući o obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4.a stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
   uzimajući u obzir prijedlog Europske komisije,
   budući da:

               (1)

               Europska unija osnovala je Fond solidarnosti Europske unije („Fond”) kako bi pokazala solidarnost prema stanovništvu iz regija pogođenih katastrofama.

               (2)

               Člankom 10. Uredbe Vijeća (EU, Euratom) br. 1311/2013 (3) omogućuje se aktivacija Fonda do godišnje gornje granice od 500 milijuna EUR (u cijenama iz 2011.).

               (3)

               Člankom 4.a stavkom 4. Uredbe (EZ) br. 2012/2002 predviđa se da se Fond može aktivirati u iznosu do najviše 50 000 000 EUR za plaćanje predujmova te da se odgovarajuća odobrena sredstva unesu u opći proračun Unije,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2015. aktivira se Fond solidarnosti Europske unije i osigurava se iznos od 50 000 000 EUR u odobrenim sredstvima za preuzete obveze i odobrenim sredstvima za plaćanje predujmova.
   Članak 2.
   Ova se Odluka objavljuje u Službenom listu Europske Unije.

      Sastavljeno u Strasbourgu 17. prosinca 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         B. DELLA VEDOVA

      (1)  SL L 311, 14.11.2002., str. 3.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje od 2014. do 2020. (SL L 347, 20.12.2013., str. 884.).


title: 2006/324/EZ: Odluka Vijeća od 27. veljače 2006. o sklapanju Sporazuma u obliku razmjene pisama između Europske zajednice i Kraljevine Tajlanda u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. o izmjeni koncesija u popisima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji

text:
               11/Sv. 121

               HR

               Službeni list Europske unije

               56

         32006D0324

               L 120/17

               SLUŽBENI LIST EUROPSKE UNIJE

         ODLUKA VIJEĆA
   od 27. veljače 2006.
   o sklapanju Sporazuma u obliku razmjene pisama između Europske zajednice i Kraljevine Tajlanda u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. o izmjeni koncesija u popisima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji
   (2006/324/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., zajedno s njegovim člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 22. ožujka 2004. ovlastilo Komisiju da započne pregovore u skladu s člankom XXVIII. GATT-a iz 1994, u okviru pristupanja Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike.

               (2)

               Pregovore je vodila Komisija uz savjetovanje s Odborom uspostavljenim prema članku 133. Ugovora i unutar okvira pregovaračkih smjernica koje je usvojilo Vijeće.

               (3)

               Komisija je postigla dogovor o sklapanju Sporazuma u obliku razmjene pisama između Europske zajednice i Kraljevine Tajlanda u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. Navedeni Sporazum stoga treba odobriti.

               (4)

               Mjere potrebne za provedbu ove Odluke trebaju se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (1),

         ODLUČILO JE:
   Članak 1.
   Sporazum u obliku razmjene pisama između Europske zajednice i Kraljevine Tajlanda u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994, o izmjeni koncesija u popisima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji s obzirom na povlačenje određenih koncesija vezanih uz povlačenje popisa Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji odobrava se u ime Zajednice.
   Tekst Sporazuma u obliku razmjene pisama je priložen ovoj Odluci.
   Članak 2.
   Komisija usvaja detaljna pravila za provedbu Sporazuma u obliku razmjene pisama, u skladu s postupkom navedenim u članku 3. stavku 2. ili u slučaju stopa carinskih kvota za tarifne stavke 1604 20, u članku 4. stavku 2. ove Odluke.
   Članak 3.
   1.   Komisiji pomaže Upravni odbor za žitarice uspostavljen člankom 25. Uredbe Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica (2) ili relevantni odbor uspostavljen prema odgovarajućem članku Uredbe o organizaciji zajedničkog tržišta za dotični proizvod.
   2.   Kod upućivanja na ovaj stavak primjenjuju se članci 4. i 7. Odluke 1999/468/EZ.
   Razdoblje navedeno u članku 4. stavku 3. Odluke 1999/468/EZ određuje se na mjesec dana.
   3.   Odbor donosi svoj poslovnik.
   Članak 4.
   1.   Komisiji pomaže Odbor za carinski zakonik uspostavljen člankom 248.a Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3).
   2.   Kod upućivanja na ovaj stavak primjenjuju se članci 4. i 7. Odluke 1999/468/EZ.
   Razdoblje navedeno u članku 4. stavku 3. Odluke 1999/468/EZ određuje se na tri mjeseca.
   3.   Odbor donosi svoj poslovnik.
   Članak 5.
   Predsjednik Vijeća ovlašćuje se za imenovanje osobe/osoba opunomoćene/opunomoćenih za potpisivanje Sporazuma kako bi on obvezivao Zajednicu (4).

      Sastavljeno u Bruxellesu 27. veljače 2006.

            Za Vijeće

            Predsjednica

         U. PLASSNIK

      (1)  SL L 184, 17.7.199., str. 23.

      (2)  SL L 270, 21.10.2003., str. 78. Uredba kako je izmijenjena Uredbom Komisije (EZ) br. 1154/2005 (SL L 187, 19.7.2005., str. 11.).

      (3)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).

      (4)  Dan stupanja na snagu Sporazuma objavljuje se u Službenom listu Europske unije.


               15.12.2016

               HR

               Službeni list Europske unije

               C 468/423

         P7_TA(2013)0592
   Delegirana Uredba Komisije o izmjeni priloga I., II. i IV. Uredbi (EU) br. 978/2012 o primjeni sustava općih carinskih povlastica
   Odluka Europskog parlamenta od 12. prosinca 2013. o neulaganju prigovora na delegiranu Uredbu Komisije od 30. listopada 2013. kojom se izmjenjuju prilozi I., II. i IV. Uredbi (EU) br. 978/2012 o primjeni sustava općih carinskih povlastica (C(2013)07167 – 2013/2929(DEA))
   (2016/C 468/86)

      Europski parlament,

               —

               uzimajući u obzir delegiranu Uredbu Komisije (C(2013)07167),

               —

               uzimajući u obzir pismo Komisije od 25. studenog 2013. kojim od Europskog parlamenta traži da izjavi kako neće ulagati prigovor na delegiranu Uredbu,

               —

               uzimajući u obzir pismo Odbora za međunarodnu trgovinu predsjedniku Konferencije predsjednika odbora od 2. prosinca 2013.,

               —

               uzimajući u obzir članak 290. Ugovora o funkcioniranju Europske unije,

               —

               uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 3. stavak 2., članak 5. stavak 3. i članak 17. stavak 2.,

               —

               uzimajući u obzir članak 87.a stavak 6. Poslovnika,

               A.

               budući da je Komisija naglasila da je ključno da Parlament svoju odluku donese prije 16. prosinca 2013. s obzirom na potrebu da se delegirana uredba objavi prije 1. siječnja 2014., čime bi se omogućilo pravovremeno ponovno uvrštavanje Mjanmara/Burme odnosno uvrštavanje Južnog Sudana u opći sustav povlastica;

               1.

               izjavljuje da ne ulaže prigovor na delegiranu Uredbu Komisije;

               2.

               nalaže svojem predsjedniku da ovu Rezoluciju proslijedi Vijeću i Komisiji.

      (1)  SL L 303, 31.10.2012., str. 1.